# Дистанционно управление

## Захранване на дистанционното управление

За работа с дистанционното управление се препоръчва ползването на алкално-манганови батерии.

1. Завъртете фиксирането (37) на капака на отделението за батерии (напр. с монета) на позиция .
2. Отворете капака на отделението за батерии (39) и поставете батерии.

Внимавайте за правилната им полярност, изобразена на фигурата от вътрешната страна на гнездото за батерии.

1. Затворете капака на отделението за батерии (39) и завъртете фиксирането (37) на капака на отделението за батерии на позиция .

- Когато няма да ползвате дистанционното управление продължително време, изваждайте батериите от него. Батериите могат да корозират при по-дълго съхранение в дистанционното управление.

Функцията Bluetooth® остава активна докато батериите са поставени в дистанционното управление. За да се предотврати разхода на енергия от тази функция, можете да извадите батериите.

## Включване на дистанционното управление

Когато има поставени батерии с достатъчно напрежение, дистанционното управление е готово за работа.

1. За да активирате дистанционното управление, натиснете произволен бутон върху дистанционното управление.
2. Статусът на осите върху ротационния лазер се извиква и се показва в индикациите за статуса (33) и (34) върху дистанционното управление.

Докато индикациите за статус светят, при всяко по-нататъшно натискане на бутон върху дистанционното управление ще се променя съответната настройка върху ротационния лазер. Светенето на индикацията за изпращане на сигнал (32) върху дистанционното управление указва, че е изпратен сигнал.

За пестене на енергия дистанционното управление след кратко време се деактивира и индикациите за статус (33) и (34) отново угасват.

Не е възможно включването и изключването на измервателния уред с помощта на дистанционното управление.