# Diaľkové ovládanie

## Napájanie diaľkového ovládania

Pri prevádzke diaľkového ovládania sa odporúča používanie alkalicko-mangánových batérií.

1. Otočte aretáciu (37) veka priehradky na batérie (napr. mincou) do polohy .
2. Vyklopte veko priehradky na batérie (39) a vložte batérie.

Dávajte pritom pozor na správnu polaritu podľa vyobrazenia na vnútornej strane priehradky na batérie.

1. Zatvorte veko priehradky na batérie (39) a otočte aretáciu (37) veka priehradky na batérie do polohy .

- Ak diaľkový ovládač dlhší čas nepoužívate, vyberte z neho batérie. Batérie môžu pri dlhšom skladovaní v diaľkovom ovládači skorodovať.

Funkcia Bluetooth® bude aktívna, kým sú v diaľkovom ovládaní vložené batérie. Aby sa zabránilo spotrebe energie na túto funkciu, batérie môžete vybrať.

## Uvedenie diaľkového ovládania do prevádzky

Kým sú vložené batérie s dostatočným napätím, zostáva diaľkové ovládanie schopné prevádzky.

1. Ak chcete diaľkové ovládanie aktivovať, stlačte ľubovoľné tlačidlo diaľkového ovládania.
2. Vyvolá sa stav osí na rotačnom laseri a zobrazí sa na stavových indikáciách (33) a (34) na diaľkovom ovládaní.

Kým indikácie stavu svietia, pri každom ďalšom stlačení niektorého tlačidla na diaľkovom ovládaní sa zmení príslušné nastavenie na rotačnom laseri. Svietiaca indikácia vysielania signálu (32) na diaľkovom ovládaní informuje, že signál bol vyslaný.

Kvôli šetreniu energie sa diaľkové ovládanie po krátkom čase deaktivuje a stavové indikácie (33) a (34) znova zhasnú.

Zapínanie/vypínanie meracieho prístroja pomocou diaľkového ovládania nie je možné.