# Fjernbetjening

## Energiforsyning fjernbetjening

Det anbefales, at fjernbetjeningen drives med Alkali-Mangan-batterier.

1. Drej låsningen (37) af batteridækslet (f.eks. med en mønt) til position .
2. Åbn batteridækslet (39), og sæt batterierne i.

Sørg i den forbindelse for, at polerne vender rigtigt som vist på indersiden af batterirummet.

1. Luk batteridækslet (39), og drej låsningen (37) for batteridækslet til position .

- Tag batterierne ud af fjernbetjeningen, hvis den ikke skal bruges i længere tid. Batterierne kan korrodere og aflade sig selv, hvis det sidder i fjernbetjeningen i længere tid.

Bluetooth®-funktionen forbliver aktiv, så længe batterierne sidder i fjernbetjeningen. For at forhindre energiforbruget på grund af denne funktion kan du tage batterierne ud.

## Ibrugtagning af fjernbetjening

Så længe batterier med tilstrækkelig spænding sidder i batterirummet, er fjernbetjeningen driftsklar.

1. Tryk på en vilkårlig knap på fjernbetjeningen for at aktivere fjernbetjeningen.
2. Status af akserne på rotationslaseren åbnes og vises på statusvisningerne (33) og (34) på fjernbetjeningen.

Så længe statusvisningerne lyser, ændres den pågældende indstilling på rotationslaseren, hver gang du trykker på en knap på fjernbetjeningen. Signalsendingsindikatoren (32) lyser på fjernbetjeningen som tegn på, at der er blevet udsendt et signal.

For at spare energi deaktiveres fjernbetjeningen efter kort tid, og statusvisningerne (33) og (34) forsvinder igen.

Det er ikke muligt at tænde/slukke for måleværktøjet med fjernbetjeningen.