# Instrucţiuni privind siguranţa pentru nivela laser rotativă şi telecomandă

Citeşte şi respectă toate instrucţiunile, pentru a putea lucra în condiţii de maximă siguranţă. În cazul nerespectării următoarelor instrucţiuni, dispozitivele de protecţie integrate pot fi perturbate. Plăcuţele de avertizare nu trebuie să devină niciodată ilizibile. PĂSTREAZĂ ÎN CONDIŢII OPLTIME ACESTE INSTRUCŢIUNI ŞI PREDĂ-LE ÎMPREUNĂ CU PRODUSUL URMĂTORULUI POSESOR AL ACESTUIA.

- Atenţie – dacă se folosesc ale echipamente de operare sau ajustare sau dacă se lucrează după alte procedee decât cele specificate în prezentele instrucţiuni, aceasta poate duce la o expunere la radiaţii periculoasă.

- Aparatul de măsură este livrat împreună cu o plăcuţă de avertizare laser (prezentată în schiţa aparatului de măsură de la pagina grafică marcată).

- În cazul în care textul plăcuţei de avertizare laser nu este în limba ţării tale, înainte de prima punere în funcţiune lipeşte deasupra textului în limba engleză al plăcuţei de avertizare laser eticheta adezivă în limba ţării tale din pachetul de livrare.

Nu îndrepta raza laser asupra persoanelor sau animalelor şi nu privi nici tu direct spre raza laser sau reflexia acesteia. Prin aceasta ai putea provoca orbirea persoanelor, cauza accidente sau vătăma ochii.

- În cazul în care raza laser este direcţionată în ochii dumneavoastră, trebuie să închideţi în mod voluntar ochii şi să deplasaţi imediat capul în afara razei.

- Nu aduceţi modificări echipamentului laser. Puteţi utiliza fără niciun pericol posibilităţile de reglare descrise în prezentele instrucţiuni de folosire.

- Nu folosi ochelarii pentru laser (accesoriu) drept ochelari de protecţie. Ochelarii pentru laser servesc la mai buna recunoaştere a razei laser; aceştia nu te protejează, totuşi, împotriva razelor laser.

- Nu folosi ochelarii pentru laser (accesoriu) drept ochelari de soare sau în traficul rutier. Ochelarii pentru laser nu oferă o protecţie UV completă şi reduc percepţia culorilor.

- Produsul trebuie să fie reparat numai de către personal de specialitate corespunzător calificat şi numai cu piese de schimb originale. Astfel, vei fi sigur că este menţinută siguranţa.

- Nu lăsaţi copiii să folosească nesupravegheaţi aparatul de măsură cu laser. Ei ar putea provoca involuntar orbirea altor persoane sau a lor înşile.

- Nu lucra în medii cu pericol de explozie, în care se află lichide, gaze sau pulberi inflamabile. Se pot produce scântei care pot aprinde praful sau vaporii.

- Protejează aparatul de măsură şi telecomanda împotriva umezelii şi expunerii directe la radiaţii solare, precum şi împotriva temperaturilor extreme şi variaţiilor de temperatură. De exemplu, nu le lăsa pentru un timp îndelungat în autovehicul. În cazul unor variaţii mai mari de temperatură, înainte de a pune în funcţiune aparatul de măsură şi telecomanda, lasă-le mai întâi să se stabilizeze. Înainte de a continua utilizarea aparatului de măsură, verifică întotdeauna precizia prin vezi Verificarea preciziei şi calibrarea aparatului de măsură.

- Nu lăsaţi nesupravegheat aparatul de măsură conectat şi deconectaţi-l după utilizare. Celelalte persoane ar putea fi orbite de fasciculul laser.

- Evitaţi şocurile puternice sau căderile aparatului de măsură. După exercitarea unor influenţe exterioare puternice asupra aparatului de măsură, înainte de reutilizarea acestuia, trebuie să efectuaţi întotdeauna verificarea preciziei acestuia vezi Verificarea preciziei şi calibrarea aparatului de măsură.

- Nu folosi instrumente optic convergente, precum binocluri sau lupe, pentru a privi sursa de radiaţie. În caz contrar, poţi suferi leziuni oculare.

- Nu modifica şi nu deschide acumulatorii sau bateriile. Există pericolul de scurtcircuit.

- În cazul deteriorării sau utilizării necorespunzătoare a acumulatorului, se pot degaja vapori. Acumulatorul poate arde sau exploda. Aerisiţi bine încăperea şi solicitaţi asistenţă medicală dacă starea dumneavoastră de sănătate se înrăutăţeşte. Vaporii pot irita căile respiratorii.

- În cazul utilizării necorespunzătoare sau al unui acumulator deteriorat, din acumulator se poate scurge lichid inflamabil. Evitaţi contactul cu acesta. În cazul contactului accidental, clătiţi bine cu apă. Dacă lichidul vă intră în ochi, consultaţi de asemenea un medic. Lichidul scurs din acumulator poate cauza iritaţii ale pielii sau arsuri.

- În urma contactului cu obiecte ascuţite ca de exemplu cuie sau şurubelniţe sau prin acţiunea unor forţe exterioare asupra sa, acumulatorul se poate deteriora. Se poate produce un scurtcircuit intern în urma căruia acumulatorul să se aprindă, să scoată fum, să explodeze sau să se supraîncălzească.

- Feriţi acumulatorii nefolosiţi de agrafele de birou, monede, chei, cuie, şuruburi sau alte obiecte metalice mici, care ar putea provoca şuntarea contactelor. Un scurtcircuit între contactele acumulato‌rului poate duce la arsuri sau incendiu.

- Utilizează acumulatorul Bosch numai în produsele oferite de acelaşi producător. Numai astfel acumulatorul va fi protejat împotriva unei suprasolicitări periculoase.

- Încărcaţi acumulatorii numai cu încărcătoare recomandate de către producător. Un încărcător recomandat pentru acumulatori de un anumit tip poate lua foc atunci când este folosit pentru încărcarea altor acumulatori decât cei prevăzuţi pentru acesta.

| Protejează acumulatorii împotriva căldurii, de exemplu, de radiaţii solare continue, foc, murdărie, apă şi umezeală. În caz contrar, există pericolul de explozie şi scurtcircuit.

| Nu aduce accesoriile magnetice în apropierea implanturilor şi altor aparate medicale cum ar fi, de exemplu, stimulatoarele cardiace sau pompele de insulină. Câmpul generat de magneţii accesoriilor poate perturba funcţionarea implanturilor sau aparatelor medicale.

- Ţineţi accesoriile magnetice la distanţă faţă de suporturile magnetice de date şi de dispozitivele sensibile la câmpurile magnetice. Prin acţiunea magneţilor accesoriilor se poate ajunge la pierderi ireversibile de date.

- Aparatul de măsură este prevăzut cu o interfaţă radio. Trebuie luate în calcul limitările locale în funcţionare, de exemplu, în avioane sau spitale.

Marca verbală Bluetooth®, precum şi siglele sunt mărci înregistrate şi proprietatea Bluetooth SIG, Inc. Orice utilizare a acestei mărci verbale/acestor sigle de către Robert Bosch Power Tools GmbH se realizează sub licenţă.

- Atenţie! În cazul utilizării aparatului de măsură cu Bluetooth® se pot produce deranjamente ale altor echipamente şi instalaţii, avioane şi aparate medicale (de exemplu, stimulatoare cardiace, aparate auditive). De asemenea, nu poate fi complet exclusă afectarea oamenilor şi animalelor din imediata vecinătate. Nu utilizaţi aparatul de măsură cu Bluetooth® în apropierea aparatelor medicale, staţiilor de benzină, instalaţiilor chimice, sectoarelor cu pericol de explozie şi în zonele de detonare. Nu utilizaţi aparatul de măsură cu Bluetooth® în avioane. Evitaţi folosirea mai îndelungată în imediata apropiere a corpului.