# Telecomandă

## Alimentarea cu energie electrică a telecomenzii

Pentru utilizarea telecomenzii, se recomandă utilizarea de baterii alcaline cu mangan.

1. Răsuceşte dispozitivul de blocare (37) al capacului compartimentului pentru baterii (de exemplu, cu ajutorul unei monede) în poziţia .
2. Deschide capacul compartimentului pentru baterii (39) şi introdu bateriile.

Respectă polaritatea corectă conform schiţei de pe partea interioară a compartimentului pentru baterii.

1. Închide capacul compartimentului pentru baterii (39) şi roteşte dispozitivul de blocare (37) a capacului compartimentului pentru baterii în poziţia .

- Scoate bateriile din telecomandă atunci când urmează să nu o foloseşti pentru o perioadă mai îndelungată de timp. În cazul depozitării mai îndelungate în interiorul telecomenzii, bateriile se pot coroda.

Funcţia Bluetooth® rămâne activă atât timp cât bateriile sunt montate în telecomandă. Poţi demonta bateriile pentru a preveni consumul de energie prin utilizarea acestei funcţii.

## Punerea în funcţiune a telecomenzii

Cât timp bateriile au un nivel suficient de încărcare, telecomanda este pregătită pentru funcţionare.

1. Pentru a activa telecomanda, apasă o tastă oarecare de pe aceasta.
2. Starea axelor de pe nivela laser rotativă este accesată şi este afişată pe indicatoarele de stare (33) şi (34) de pe telecomandă.

Atât timp cât indicatoarele de stare sunt aprinse, la fiecare apăsare a unei taste de pe telecomandă se modifică setarea corespunzătoare de pe nivela laser rotativă. Aprinderea indicatorului transmisiei semnalului (32) de pe telecomandă indică faptul că fost transmis un semnal.

Pentru a economisi energie, telecomanda este dezactivată după scurt timp, iar indicatoarele de stare (33) şi (34) se sting din nou.

Conectarea/Deconectarea aparatului de măsură prin intermediul telecomenzii nu este posibilă.