# Toiminnot

##

CenterFind-tilassa mittalaite pyrkii automaattisesti suuntaamaan lasersäteen laservastaanottimen keskilinjaan liikuttamalla pyörivää päätä ylös- ja alaspäin. Lasersäteen voi suunnata mittalaitteen X‑ tai Y‑akseliin.

CenterFind-tila käynnistetään laservastaanottimen kautta.

katso CenterFind-tila

Etsinnän aikana mittalaitteen näyttöön tulee yhden tai molempien akselien CenterFind-tilan symboli, ja tilan merkkivalo (12) vilkkuu punaisena.

Jos lasersäde saadaan suunnattua laservastaanottimen keskilinjaan, CenterFind-tila päättyy automaattisesti ja löydetty kaltevuus näytetään aloitusnäytössä.

Jos lasersädettä ei saada suunnattua laservastaanottimen keskilinjaan, lasersäde lakkaa pyörimästä ja näyttöön tulee virheilmoitus.

1. Sulje virheilmoitus painamalla mitä tahansa painiketta.
2. Vastaava akseli tasataan jälleen 0 %:n lukemaan.
3. Tarkista, että mittalaite ja laservastaanotin on asetettu oikein, ja käynnistä tila uudelleen.

Laservastaanottimen on oltava mittalaitteen ±8,5 %:n kääntöalueen sisällä.

CenterFind-tilassa kummankin akselin säätö voi muuttua, vaikka toinen akseleista ei olisikaan suunnattu laservastaanottimeen.

##

CenterLock-tilassa mittalaite pyrkii automaattisesti suuntaamaan lasersäteen laservastaanottimen keskilinjaan liikuttamalla pyörivää päätä ylös- ja alaspäin. Toisin kuin CenterFind-tilassa laservastaanottimen asentoa tarkkaillaan jatkuvasti ja mittalaitteen kallistusta korjataan automaattisesti. Kallistusarvoja ei ilmoiteta näytössä.

- Varmista ehdottomasti, ettet liikuta mittalaitetta tai laservastaanotinta tahattomasti, kun käytät CenterLock-tilaa. Kaltevuuden automaattinen säätö jokaisen asennonmuutoksen yhteydessä voi johtaa virheellisiin mittaustuloksiin.

Lasersäteen voi suunnata mittalaitteen X‑ tai Y‑akseliin.

CenterLock-tila käynnistetään ja sammutetaan laservastaanottimen kautta.

katso CenterLock-tila (LR 65 G)

Etsinnän aikana mittalaitteen näyttöön tulee yhden tai molempien akselien CenterLock-tilan symboli, ja tilan merkkivalo (12) vilkkuu punaisena.

Jos lasersäde saadaan kohdistettua laservastaanottimen keskilinjaan, aloitusnäyttöön tulee CenterLock-symboli yhden tai kummankin akselin kohdalle. Kallistusarvoja ei näytetä.

Jos lasersädettä ei saada suunnattua laservastaanottimen keskilinjaan, lasersäde lakkaa pyörimästä ja näyttöön tulee virheilmoitus.

1. Sulje virheilmoitus painamalla mitä tahansa painiketta.
2. Vastaava akseli tasataan jälleen 0 %:n lukemaan.
3. Tarkista, että mittalaite ja laservastaanotin on asetettu oikein, ja käynnistä tila uudelleen.

Laservastaanottimen on oltava mittalaitteen ±8,5 %:n kääntöalueen sisällä.

CenterLock-tilassa kummankin akselin säätö voi muuttua, vaikka toinen akseleista ei olisikaan suunnattu laservastaanottimeen.

##

Pyörivässä käytössä voit kytkeä säädettävän lasersäteen (8) pois päältä pyörimistason yhden tai useamman neljänneksen alueelta. Siten voit estää lasersäteen aiheuttaman vaaran määrittämäsi alueen kohdalla. Tämän lisäksi pystyt välttämään lasersäteen aiheuttamat häiriöt muille laitteille tai epätoivottujen heijastumien aiheuttamat häiriöt laservastaanottimelle.

Yksittäisten neljännesten kytkeminen pois päältä on mahdollista vain Bosch Levelling Remote App -sovelluksen avulla. Ne neljännekset, joissa lasersäde näkyy, ilmoitetaan aloitusnäytön laserkäyttötavan näytössä (b).