# Paruošimas naudoti

- Užtikrinkite, kad darbo vietoje nebūtų kliūčių, galinčių atspindėti lazerio spindulį arba kliudyti jam sklisti. Pvz., veidrodinius arba spindinčius paviršius uždenkite. Nematuokite per stiklą ir panašias medžiagas. Jei lazerio spindulys atspindimas arba jam sukliudoma, galimi klaidingi matavimo rezultatai.

##

1. Lazerio spindulio imtuvą padėkite taip, kad lazerio spindulys galėtų pasiekti lazerio spindulio imtuvo zoną (54).
2. Prietaisą nukreipkite taip, kad lazerio spindulys eitų skersai per lazerio spindulio imtuvo zoną (kaip pavaizduota pav.).
3. Jei rotacinis lazerinis nivelyras yra su keliais veikimo režimais, pasirinkite horizontalų arba vertikalų režimą su didžiausiu sukimosi greičiu.

##

- Įjungiant lazerio spindulio imtuvą gali pasigirsti garsus signalas. Todėl lazerio spindulio imtuvą įjungimo metu laikykite toliau nuo savo ir kitų žmonių klausos organų. Garsus signalas gali pakenkti klausai.

1. Paspauskite mygtuką , kad įjungtumėte lazerio spindulio imtuvą.
2. Trumpam užsidega visi ekrano rodmenys bei visi šviesadiodžiai indikatoriai ir gali pasigirsti garsinis signalas.
3. Norėdami lazerio spindulio imtuvą išjungti, laikykite paspaustą mygtuką tol, kol trumpam įsižiebs visi šviesadiodžiai indikatoriai ir ekranas užges.

Išjungus lazerio spindulio imtuvą, visi nustatymai, išskyrus ekrano apšvietimo nustatymą, yra išsaugomi.

Jei apie 10 min nepaspaudžiamas joks lazerio spindulio imtuvo mygtukas, o lazerio spindulio imtuvo zonos (54) 10 min nepasiekia joks lazerio spindulys, kad būtų tausojamos baterijos, lazerio spindulio imtuvas automatiškai išsijungia.

##

Pristatytas rotacinis lazerinis nivelyras ir kartu pateiktas lazerio spindulio imtuvas jau yra suporuoti Bluetooth® ryšiu.

Esant ryšiui, lazerio spindulio imtuvo ekrane yra rodomas Bluetooth® (k) ryšio rodmuo.

1. Norėdami iš naujo sukurti ryšį su lazerio spindulio imtuvu arba prie rotacinio lazerinio nivelyro prijungti papildomą lazerio spindulio imtuvą, ant rotacinio lazerinio nivelyro esantį mygtuką laikykite paspaustą tol, kol rotacinio lazerinio nivelyro ekrane atsiras ryšio sukūrimo su nuotolinio valdymo sistema/lazerio spindulio imtuvu simbolis.
2. Tada ir mygtukus ant lazerio spindulio imtuvo laikykite paspaustus tol, kol lazerio spindulio imtuvo teksto rodmenyje (n) atsiras P‑‑.

Sėkmingai sukurtas ryšys yra patvirtinamas rotacinio lazerinio nivelyro ekrane. Lazerio spindulio imtuvo teksto rodmenyje (n) atsiranda POK.

Jei ryšio tarp rotacinio lazerinio nivelyro ir lazerio spindulio imtuvo sukurti nepavyksta, tai lazerio spindulio imtuvo teksto rodmenyje (n) atsiranda pranešimas PNK, o rotacinio lazerinio nivelyro ekrane rodomas klaidos pranešimas apie nesėkmingą ryšį. Norėdami pašalinti klaidą, laikykitės rotacinio lazerinio nivelyro eksploatavimo instrukcijos.

##

Lazerio spindulio padėtis lazerio spindulio imtuvo zonoje (54) rodoma ekrane (58) priekinėje ir užpakalinėje lazerio spindulio imtuvo pusėje krypties indikatoriumi „Lazerio spindulys žemiau vidurio linijos“ (o), krypties indikatoriumi „Lazerio spindulys virš vidurio linijos“ (s) ar vidurio linijos indikatoriumi (q).

Lazerio spindulio padėtis lazerio spindulio imtuvo zonoje pasirinktinai taip pat gali būti rodoma:

- raudonu šviesadiodžiu krypties indikatoriumi „Lazerio spindulys žemiau vidurio linijos“ (57), mėlynu šviesadiodžiu krypties indikatoriumi „Lazerio spindulys virš vidurio linijos“ (55) bei žaliu šviesadiodžiu vidurio linijos indikatoriumi (56) lazerio spindulio imtuvo priekinėje pusėje,
- garsiniu signalu.

Lazerio spinduliui pirmą kartą praeinant per lazerio spindulio imtuvo zoną (54), visada pasigirsta trumpas garsinis signalas ir trumpam įsižiebia raudonas šviesadiodis krypties indikatorius „Lazerio spindulys žemiau vidurio linijos“ (57) bei mėlynas šviesadiodis krypties indikatorius „Lazerio spindulys virš vidurio linijos“ (55) (net ir tada, jei garsinis signalas ir/arba šviesadiodžiai krypties indikatoriai buvo išjungti).

Lazerio spindulio imtuvas per žemai: jei lazerio spindulys eina per lazerio spindulio imtuvo (54) viršutinę pusę, ekrane atsiranda krypties indikatorius „Lazerio spindulys virš vidurio linijos“ (s).

Esant įjungtiems šviesadiodžiams indikatoriams, šviečia mėlynas šviesadiodis krypties indikatorius „Lazerio spindulys virš vidurio linijos“ (55).
Esant įjungtam garso signalui, pasigirsta lėto takto signalas.

1. Lazerio spindulio imtuvą stumkite rodyklės kryptimi aukštyn.
2. Artėjant prie vidurio linijos, rodomas tik krypties indikatoriaus „Lazerio spindulys virš vidurio linijos“ (s) smaigalys.

Lazerio spindulio imtuvas per aukštai: jei lazerio spindulys eina per lazerio spindulio imtuvo zonos (54) apatinę pusę, ekrane atsiranda krypties indikatorius „Lazerio spindulys žemiau vidurio linijos“ (o).

Esant įjungtiems šviesadiodžiams indikatoriams, šviečia raudonas šviesadiodis krypties indikatorius „Lazerio spindulys žemiau vidurio linijos“ (57).
Esant įjungtam garso signalui, pasigirsta greito takto signalas.

1. Lazerio spindulio imtuvą stumkite rodyklės kryptimi žemyn.
2. Artėjant prie vidurio linijos, rodomas tik krypties indikatoriaus „Lazerio spindulys žemiau vidurio linijos“ (o) smaigalys.

Lazerio spindulio imtuvas viduryje: jei lazerio spindulys eina per lazerio spindulio imtuvo zoną (54) vidurio linijos aukštyje, ekrane atsiranda vidurio linijos indikatorius (q).

Esant įjungtiems šviesadiodžiams indikatoriams, šviečia žalias šviesadiodis vidurio linijos indikatorius (56).
Esant įjungtam garsiniam signalui, pasigirsta nuolatinis signalas.

Paskutinio spindulio priėmimo išsaugojimo funkcija: jei lazerio spindulio imtuvas judinamas taip, kad lazerio spindulys vėl išeina iš lazerio spindulio imtuvo zonos (54), trumpam sumirksi paskiausiai rodytas krypties indikatorius „Lazerio spindulys virš vidurio linijos“ (s) arba krypties indikatorius „Lazerio spindulys žemiau vidurio linijos“ (o). Šį rodmenį nustatymų meniu galima įjungti arba išjungti.

##

Jei lazerio spindulys eina per lazerio spindulio imtuvo zoną (54), tai atstumas tarp lazerio spindulio ir lazerio spindulio imtuvo vidurio linijos ekrane teksto rodmenyje (n) yra rodomas kaip absoliuti vertė.

Aukščio rodmens matavimo vienetą galima keisti nustatymu meniu („mm“ arba „in“).