# Punerea în funcţiune

- Elimină din zona de lucru obstacolele care pot reflecta sau obstrucţiona fasciculul laser. Acoperă, de exemplu, suprafeţele reflexive sau strălucitoare. Nu măsura prin geamuri din sticlă sau prin materiale similare. Rezultatele de măsurare ale unui fascicul laser reflectat sau obstrucţionat ar putea fi eronate.

##

1. Aşază receptorul laser astfel încât fasciculul laser să poată ajunge la câmpul de recepţie (54).
2. Orientează-l astfel încât fasciculul laser să parcurgă transversal câmpul de recepţie (conform reprezentării din imagine).
3. La nivelele laser rotative cu mai multe moduri de operare, selectează modul orizontal sau vertical la viteza maximă de rotaţie.

##

- În momentul conectării receptorului laser ar putea fi emis un semnal sonor puternic. De aceea, atunci când conectezi aparatul de măsură, ţine-l la distanţă de urechile tale şi a celorlalte persoane. Sunetul puternic ar putea afecta auzul.

1. Apasă tasta , pentru a conecta receptorul laser.
2. Toate indicatoarele de pe afişaj şi toate LED-urile se aprind scurt şi ar putea fi emis un semnal sonor.
3. Pentru a deconecta receptorul laser, menţine apăsat tasta până când toate LED-urile se aprind scurt, iar afişajul se stinge.

Cu excepţia reglajului sistemului de iluminare a afişajului, sunt memorate toate reglajele pentru deconectarea receptorului laser.

Dacă, timp de aproximativ 10 minute, nu este apăsată nicio tastă de pe receptorul laser şi dacă în câmpul de recepţie (54) nu ajunge niciun fascicul laser în decurs de 10 minute, receptorul laser se deconectează automat pentru a proteja bateriile.

##

În starea de livrare, nivela laser rotativă şi receptorul laser din pachetul de livrare sunt cuplate deja prin Bluetooth®.

Dacă există o conexiune, pe afişajul receptorului laser este afişat indicatorul de conexiune prin Bluetooth® (k).

1. Pentru a realiza din nou conexiunea receptorului laser sau pentru a conecta un receptor laser suplimentar la nivela laser rotativă, menţine apăsată tasta de pe nivela laser rotativă până când pe afişajul nivelei laser rotative este afişat simbolul pentru asocierea la telecomandă/receptorul laser.
2. Apoi menţine apăsate butoanele şi de pe receptorul laser până când pe afişajul textual (n) al receptorul laser apare P‑‑.

Realizarea cu succes a asocierii este confirmată pe afişajul nivelei laser rotative. Pe afişajul textual (n) al receptorului laser apare POK.

Dacă conectarea dintre nivela laser rotativă şi receptorul laser nu poate fi realizată, pe afişajul textual (n) al receptorului laser PNK şi pe afişajul nivelei laser rotative apare un mesaj de eroare privind eşuarea conectării. Pentru remedierea defecţiunii, ţine cont de instrucţiunile de utilizare a nivelei laser rotative.

##

Poziţia fasciculului laser din câmpul de recepţie (54) este prezentată pe afişajul (58) de pe partea frontală şi de pe partea posterioară ale receptorului laser prin indicatorul de direcţie „Fascicul laser sub linia centrală” (o), indicatorul de direcţie „Fascicul laser deasupra liniei centrale” (s) sau indicatorul liniei centrale (q).

Opţional, poziţia fasciculului laser din câmpul de recepţie poate fi, de asemenea, indicată:

- prin indicatorul de direcţie cu LED-uri roşii „Fascicul laser sub linia centrală” (57), indicatorul de direcţie cu LED-uri albastre „Fascicul laser deasupra liniei centrale” (55), precum şi prin linia centrală cu LED-uri verzi (56) de pe partea anterioară a receptorului laser,
- prin emiterea semnalului sonor.

La prima trecere a fasciculului laser prin câmpul de recepţie (54) este declanşat întotdeauna un semnal sonor, iar indicatorul de direcţie cu LED roşu „Fascicul laser sub linia centrală“ (57) şi indicatorul de direcţie cu LED albastru „Fascicul laser deasupra liniei centrale” (55) se aprinde pentru scurt timp (chiar dacă semnalul sonor şi/sau indicatoarele de direcţie cu LED-uri au fost dezactivate).

Receptor laser prea jos: Fasciculul laser parcurge jumătatea superioară a câmpului de recepţie (54), iar apoi pe afişaj se aprinde indicatorul de direcţie „Fascicul laser deasupra liniei centrale” (s).

Dacă LED-urile sunt aprinse, se aprinde indicatorul de direcţie cu LED albastru „Fascicul laser deasupra liniei centrale” (55).
Dacă semnalul sonor este activat, este emis un semnal în cadenţă lentă.

1. Deplasează receptorul laser în sus, în direcţia săgeţii.
2. La apropierea de linia centrală este afişat numai vârful indicatorului de direcţie „Fascicul laser deasupra liniei centrale” (s).

Receptor laser prea sus: Fasciculul laser parcurge jumătatea inferioară a câmpului de recepţie (54), apoi pe afişaj se aprinde indicatorul de direcţie „Fascicul laser sub linia centrală” (o).

Dacă LED-urile sunt aprinse, se aprinde indicatorul de direcţie cu LED roşu „Fascicul laser sub linia centrală” (57).
Dacă semnalul sonor este activat, este emis un semnal în cadenţă rapidă.

1. Deplasează receptorul laser în jos, în direcţia săgeţii.
2. La apropierea de linia centrală este afişat numai vârful indicatorului de direcţie „Fascicul laser sub linia centrală” (o).

Receptor laser la mijloc: Dacă fasciculul laser parcurge câmpul de recepţie (54) la nivelul liniei centrale, pe afişaj apare indicatorul liniei centrale (q).

Dacă LED-urile sunt aprinse, se aprinde LED-ul verde al liniei centrale (56).
Dacă semnalul sonor este activat, va fi emis un semnal sonor continuu.

Funcţia de memorare a ultimei recepţii: Dacă receptorul laser este deplasat astfel încât fasciculul laser să depăşească câmpul de recepţie (54), ultimul indicator de direcţie „Fascicul laser deasupra liniei centrale” (s), respectiv indicatorul de direcţie „Fascicul laser sub linia centrală” (o) afişat se aprinde intermitent pentru scurt timp. Acest indicator poate fi activat sau dezactivat prin intermediul meniului de setări.

##

Dacă fasciculul laser intră în contact cu câmpul de recepţie (54), distanţa dintre fasciculul laser şi linia centrală a receptorului laser este afişată ca valoare absolută pe afişajul textual (n).

Unitatea de măsură a indicatorului înălţimii poate fi modificată în meniul de setări („mm” sau „in”).