# Funkcije

##

U načinu rada CenterFind mjerni alat automatski pokušava usmjeriti lasersku zraku na središnju liniju laserskog prijamnika podizanjem i spuštanjem rotacijske glave. Laserska zraka može se usmjeriti na X‑os ili Y‑os mjernog alata.

Način rada CenterFind pokreće se na laserskom prijamniku.

vidi Način rada CenterFind

Za vrijeme traženja pojavljuje se simbol CenterFind za jednu ili obje osi na zaslonu mjernog alata i indikator statusa (12) treperi crveno.

Ako se laserska zraka mogla usmjeriti na središnju liniju laserskog prijamnika, onda je automatski završen način rada CenterFind i prikazuje se pronađeni nagib na početnom zaslonu.

Ako se laserska zraka nije mogla usmjeriti na središnju liniju laserskog prijamnika, zaustavlja se rotacija laserske zrake i prikazuje se poruka pogreške na zaslonu.

1. Kratko pritisnite bilo koju tipku kako biste zatvorili poruku pogreške.
2. Odgovarajuća os ponovno se nivelira na 0 %.
3. Provjerite jesu li mjerni alat i laserski prijamnik ispravno postavljeni i ponovno pokrenite način rada.

Laserski prijamnik mora biti u području zakretanja od ±8,5 % mjernog alata.

Tijekom uporabe načina rada CenterFind može se promijeniti postavka obaju osi čak i ako jedna od osi nije usmjerena na laserski prijamnik.

##

U načinu rada CenterLock mjerni alat automatski pokušava usmjeriti lasersku zraku na središnju liniju laserskog prijamnika podizanjem i spuštanjem rotacijske glave. Za razliku od načina rada CenterFind stalno se provjerava položaj laserskog prijamnika i automatski se prilagođava nagib mjernog alata. Vrijednosti nagiba ne prikazuju se na zaslonu.

- Pri radu s načinom CenterLock pazite da se mjerni alat i laserski prijamnik nehotično ne pomaknu. Automatskim prilagođavanjem nagiba pri svakoj promjeni položaja može doći do pogrešnih mjerenja.

Laserska zraka može se usmjeriti na X‑os ili Y‑os mjernog alata.

Način rada CenterLock pokreće se na laserskom prijamniku i završava.

vidi Način rada CenterLock (LR 65 G)

Za vrijeme traženja pojavljuje se simbol CenterLock za jednu ili obje osi na zaslonu mjernog alata i indikator statusa (12) treperi crveno.

Ako se laserska zraka mogla usmjeriti na središnju liniju laserskog prijamnika, na početnom zaslonu pojavljuje se simbol CenterLock za jednu ili obje osi. Ne prikazuju se vrijednosti nagiba.

Ako se laserska zraka nije mogla usmjeriti na središnju liniju laserskog prijamnika, zaustavlja se rotacija laserske zrake i prikazuje se poruka pogreške na zaslonu.

1. Kratko pritisnite bilo koju tipku kako biste zatvorili poruku pogreške.
2. Odgovarajuća os ponovno se nivelira na 0 %.
3. Provjerite jesu li mjerni alat i laserski prijamnik ispravno postavljeni i ponovno pokrenite način rada.

Laserski prijamnik mora biti u području zakretanja od ±8,5 % mjernog alata.

Tijekom uporabe načina rada CenterLock može se promijeniti postavka obaju osi čak i ako jedna od osi nije usmjerena na laserski prijamnik.

##

U načinu rada s rotacijom možete isključiti varijabilnu lasersku zraku (8) za jedan ili nekoliko kvadranata ravnine rotacije. Time se omogućuje ograničenje izloženosti laserskom zračenju na određenim područjima. Osim toga, mogu se izbjeći smetnje drugih uređaja zbog laserskog zračenja ili smetnje laserskog prijamnika zbog neželjenih refleksija.

Isključivanjem pojedinačnih kvadranata može se upravljati samo putem Bosch Levelling Remote App. Kvadranti, u kojima je vidljiva laserska zraka, mogu se vidjeti na indikatoru načina rada lasera (b) na početnom zaslonu.