# Tālvadības pults

## Tālvadības pults elektrobarošana

Tālvadības lietošanai ieteicams izmantot sārma-mangāna baterijas.

1. Pagrieziet bateriju nodalījuma vāka fiksatoru (37) (piem., ar monētu) pozīcijā .
2. Atlokiet bateriju nodalījuma vāciņu (39) un ievietojiet nodalījumā baterijas.

Ievērojiet pareizu bateriju pievienošanas polaritāti, kas attēlota bateriju nodalījumā.

1. Aizveriet bateriju nodalījuma vāciņu (39) un pagrieziet bateriju nodalījuma vāciņa fiksatoru (37) pozīcijā .

- Ja tālvadības pults ilgāku laiku netiek lietota, izņemiet no tās baterijas. Ilgstoši uzgla‌bājot baterijas tālvadības pultī, tās var korodēt.

Funkcija Bluetooth® paliek aktīva, kamēr baterijas ir ievietotas tālvadības pultī. Lai novērstu enerģijas patēriņu, ko rada šī funkcija, varat baterijas izņemt.

## Uzsākot tālvadības pults lietošanu

Ja tālvadības pultī ir ievietotas baterijas ar pietiekoši lielu spriegumu, tā ir gatava darbam.

1. Lai aktivizētu tālvadību, nospiediet jebkuru tālvadības pults pogu.
2. Tiks parādīts rotācijas lāzera asu stāvoklis, ko uzrāda tālvadības pults statusa indikatori (33) un (34).

Kamēr statusa indikatori deg, katru reizi nospiežot tālvadības pults pogu, tiks izmainīts atbilstīgais rotācijas lāzera iestatījums. Ja uz tālvadības pults deg signāla nosūtīšanas indikators (32), tiek izsūtīts signāls.

Lai taupītu enerģiju, tālvadība pēc īsa brīža tiek deaktivizēta un statusa indikācijas (33) un (34) izdziest.

Mērinstrumentu nav iespējams ieslēgt un izslēgt ar tālvadības pults palīdzību.