# Upozornenia týkajúce sa práce

##

Pomocou vodováhy (60) môžete laserový prijímač vyrovnať zvislo (kolmo). Ak je laserový prijímač umiestnený v šikmej polohe, má to za následok chybné výsledky merania.

##

Na označení stredu (62) vpravo a vľavo na laserovom prijímači môžete naznačiť polohu laserového lúča, keď prebieha cez stred políčka príjmu (54).

Dbajte na to, aby bol pri označovaní laserový prijímač vyrovnaný presne v zvislej polohe (pri vodorovnom laserovom lúči), príp. vo vodorovnej polohe (pri zvislom laserovom lúči), pretože inak budú značky oproti laserovému lúču posunuté.

##

Laserový prijímač môžete upevniť pomocou držiaka (76) tak na meracej late (78), ako aj na iných pomôckach so šírkou do 65 mm.

1. Zaskrutkujte držiak (76) upevňovacou skrutkou (79) do upínania (64) na zadnej strane laserového prijímača.
2. Povoľte otočnú hlavu (77) držiaka, nasuňte držiak napr. na meraciu latu (78) a otočnú hlavu (77) znova pevne zatočte.

Pomocou vodováhy (74) môžete držiak (76) a tým aj laserový prijímač vyrovnať vodorovne. Ak je laserový prijímač umiestnený v šikmej polohe, má to za následok chybné výsledky merania.

Referenčná stredová línia (75) na držiaku sa nachádza v rovnakej výške ako stredová značka (62) a môže sa použiť na označenie laserového lúča.

##

Ak nie je bezpodmienečne potrebné bezpečné upevnenie, laserový prijímač môžete prichytiť magnetom (63) na oceľové časti.